Diari Oficial de la Generalitat Valenciana


Sumari del DOGV 8454, del 31-12-2018 (2018/11684)

RESOLUCIÓ de 17 de desembre de 2018, del director gerent del Consorci Espacial Valencià, per la qual es dona publicitat a la resolució favorable de la Direcció General del Sector Públic, Model Econòmic i Patrimoni, corresponent a la relació de llocs de treball del mencionat consorci per a l'exercici 2018.
------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   8454

Data del DOGV
:   31-12-2018

Secció del DOGV
:   II. AUTORITATS I PERSONAL - C) ALTRES ASSUMPTES

Número del document
:   2018/11862


Data del document
:   17-12-2018

Organisme emissor
:   Consorci Espacial València

Tipus de document
:   Resolució

RESOLUCIÓ de 17 de desembre de 2018, del director gerent del Consorci Espacial Valencià, per la qual es dona publicitat a la resolució favorable de la Direcció General del Sector Públic, Model Econòmic i Patrimoni, corresponent a la relació de llocs de treball del mencionat consorci per a l'exercici 2018. [2018/11539]  
L'article 18 del Decret llei 1/2011, de 30 de setembre, del Consell, de mesures urgents de règim economicofinancer del sector públic empresarial i fundacional, establix que anualment els ens del sector públic de la Generalitat a què fa referència publicaran en el Diari Oficial de la Generalitat Valenciana una relació dels llocs de treball o plantilla.  
  
El Reglament orgànic i funcional de la Conselleria d'Hisenda i Model Econòmic, aprovat per Decret 176/2016, de 25 de novembre, del Consell, inclou en l'article 17.3.3.b) com a funció de la Direcció General del Sector Públic, Model Econòmic i Patrimoni, "L'anàlisi i autorització de les relacions de llocs de treball i les seues modificacions, o instrument semblant, elaborades per les entitats obligades a publicar-la".  
  
Havent-se rebut informe favorable de la Direcció General del Sector Públic, Model Econòmic i Patrimoni corresponent a la relació de llocs de treball del Consorci Espacial Valencià per a l'exercici 2018, es dona publicitat al mateix com seguix:  
La Direcció General del Sector Públic, Model Econòmic i Patrimoni, emet informe favorable a la següent relació de llocs de treball del Consorci Espacial Valencià per a l'exercici 2018:  
Número de lloc: 2.  
Denominació del lloc: unitat de suport administratiu.  
Grup professional: C.  
Retribucions bàsiques del lloc: sou base.  
Retribucions complementàries del lloc: CD20-CD26.  
Forma d'accés a l'entitat: article 8 - II Conveni col·lectiu del personal laboral al servei de l'Administració Autonòmica.  
Forma de provisió del lloc: concurs.  
Naturalesa del lloc: laboral.  
Adscripció orgànica: VSC-gerència.  
Conveni col·lectiu d'aplicació: II Conveni col·lectiu de personal laboral al servei de l'Administració Autonòmica.  
Localitat: València.  
Funcions del lloc: desenrotllar tasques d'administració encomanades per la gerència amb especial referència a la comptabilitat, tramitació i logística del consorci.   
Requisits de formació per al seu exercici: títol oficial de batxiller o títol de tècnic superior o certificat de professionalitat de nivell 3 en la família d'administració i gestió.  
  
A títol informatiu, s'incorpora la informació del lloc de director gerent de l'entitat:  
Denominació del lloc: director gerent.  
Forma de provisió del lloc: alta direcció.  
Funcions del lloc: les descrites en l'article 14 dels Estatuts del Consorci Espacial Valencià.  
   
Contra aquesta resolució, que esgota la via administrativa, els interessats podran interposar recurs contenciós administratiu en el termini de dos mesos, a comptar des de l'endemà de la seua publicació, davant de la Sala Contenciosa Administrativa del Tribunal Superior de Justícia de la Comunitat Valenciana, d'acord amb què establix els articles 10.1 a i 46.1 de la Llei 29/1998, de 13 de juliol, reguladora de la jurisdicció contenciosa administrativa, o potestativament, recurs de reposició davant d'aquest mateix òrgan, en el termini d'un mes, computat en els termes ja mencionats, de conformitat amb què disposen els articles 123 i 124 de la Llei 39/2015, d'1 d'octubre, del procediment administratiu comú de les administracions públiques, sense perjuí que els interessats puguen interposar qualsevol altre que estimen procedent.  
   
València, 17 de desembre de 2018.- El director gerent del Consorci Espacial Valencià: David Argilés Ortiz.